**PRÍKAZ GENERÁLNEHO RIADITEĽA č. 01/2025**

|  |  |
| --- | --- |
| **Názov** | Protikorupčný program Slovenského hydrometeorologického ústavu |
| **Pôsobnosť** | Všetky útvary SHMÚ |
| **Príkaz sa vydáva**  **na základe** | Zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov, Uznesenia vlády slovenskej republiky č. 426 z 04.09.2019 k Návrhu protikorupčnej politiky Slovenskej republiky na roky 2019-2023, Vnútorného systému preverovania oznámení o nezákonnej činnosti – manuál pre verejný sektor |
| **Vypracoval** | JUDr. Veronika Vessová, LL.M |
| **Dátum vydania** |  |
| **Platnosť od** |  |
| **Počet strán** | 6 |
| **Schválil** | Ing. Vladimír Císar  poverený výkonom funkcie generálny riaditeľ |
| **Výtlačok** |  |
| Poznámky  Ak výtlačok nemá pridelené číslo, v papierovej forme patrí do neriadenej dokumentácie  Preveril: JUDr. Bernadeta Mudráková | |

Obsah

[1 ÚVOD](#_Toc528052637) 3

[2 ÚČEL A CIEĽ](#_Toc528052638) 3

[3 VYMEDZENIE ZÁKLADNÝCH POJMOV A POUŽITÉ SKRATKY](#_Toc528052652) 4

[4 POPIS](#_Toc528052653) 5

[5 OPATRENIA 5](#_Toc528052654)

[6. VYHODNOTENIE...............................................................................................7](#_Toc528052655)

1. **ÚVOD**

Protikorupčný program Slovenského hydrometeorologického ústavu (ďalej len „PkP SHMÚ“) je vypracovaný v súlade so z**ákonom č. 54/2019 Z. z. o ochrane oznamovateľov protispoločenskej činnosti** a o zmene a doplnení niektorých zákonov, s **uznesením vlády Slovenskej republiky** **č. 426 z 04.09.2019 k Návrhu protikorupčnej politiky Slovenskej republiky na roky 2019-2023**, a vychádza z **Vnútorného systému preverovania oznámení o nezákonnej činnosti – manuál pre verejný sektor.**

Zmyslom tohto PkP je zaviesť účinný a efektívny systém boja proti korupcii a inej protispoločenskej činnosti.

Pri tvorbe PkP SHMÚ boli zohľadnené požiadavky a usmernenia normy **STN ISO 37001:2019 Systémy manažérstva proti korupcii, Požiadavky s usmernením na používanie**.

1. **ÚČEL A CIEĽ**

Účelom PkP SHMÚ je vytvorenie, implementácia, udržiavanie, preskúmavanie a zlepšovanie systému manažérstva proti korupcii v podmienkach SHMÚ. Systém manažérstva proti korupcii je navrhnutý tak, aby umožnil SHMÚ zamedziť výskytu korupcie a inej protispoločenskej činnosti, odhaľovať ju a zároveň dostatočným spôsobom informoval zamestnancov o interných predpisoch, ktoré sa tejto problematiky týkajú. Príkaz stanovuje konkrétne požiadavky a kroky, ktoré prispejú k zavedeniu funkčného systému manažérstva proti korupcii.

Cieľom PkP je realizovať konkrétne systémové a technické opatrenia, ktoré majú prispieť ku zamedzeniu výskytu korupcie a inej protispoločenskej činnosti. Opatrenia spočívajú najmä z nasledovných úkonov:

* neustále zvyšovanie právneho povedomia zamestnancov SHMÚ a širšej verejnosti o korupcii a prijatých interných predpisoch, ktoré sú súčasťou systému manažérstva proti korupcii,
* overovanie úrovne vedomostí zamestnancov o korupcii a prijatých interných predpisoch,
* úprava interných predpisov SHMÚ, ktorej výsledkom by mala byť implementácia požiadaviek systému manažérstva proti korupcii,
* informovanie verejnosti o prijatých opatreniach na zabránenie výskytu korupcie a možnosti jej prípadného oznamovania na oficiálnej stránke SHMÚ,
* informovanie zamestnancov o prijatých opatreniach na zabránenie výskytu korupcie a možnosti jej oznamovania na intranetovom portáli, vrátane odkazov na interné predpisy.

1. **VYMEDZENIE ZÁKLADNÝCH POJMOV A POUŽITÉ SKRATKY**
   1. **Vymedzenie základných pojmov**

**Protispoločenská činnosť**  je konanie, ktoré je trestným činom, ako aj konanie, ktoré je priestupkom alebo iným správnym deliktom, za protispoločenskú činnosť sa považuje aj konanie, ktoré nie je priestupkom alebo iným správnym deliktom, ale pôsobí negatívne na spoločnosť. Ide o každé konanie, ktoré pôsobí negatívne na spoločnosť a presahuje záujem jednotlivca. Medzi protispoločenskú činnosť zaradzujeme najmä:

* trestný čin poškodzovania finančných záujmov Európskej únie
* trestný čin machinácií pri verejnom obstarávaní a  verejnej dražbe
* trestné činy verejných činiteľov
* trestné činy korupcie
* trestný čin s hornou hranicou trestnej sadzby prevyšujúcou tri roky
* správny delikt, za ktorý možno uložiť pokutu s hornou hranicou určenou výpočtom
* správny delikt, za ktorý možno uložiť pokutu s hornou hranicou najmenej 30 tisíc eur
* priestupky a iné správne delikty, ktoré pôsobia negatívne na spoločnosť

**Korupcia** - môže ňou byť sľub, ponuka alebo poskytnutie úplatku s cieľom ovplyvniť niekoho konanie alebo rozhodnutie, alebo žiadosť o úplatok, či jeho prijatie*.*Úplatok nemusí mať iba finančnú podobu, môže ísť napríklad o poskytnutie informácií, hmotných darov či iných výhod, služieb, prípadne zvýhodňovanie známych a príbuzných a podobne. Korupcia môže mať tiež formu nápadne výhodnej zmluvy, ktorú podnikateľ uzavrie s príbuzným úradníka (nepotizmus), ktorý má rozhodnúť.

**Konflikt záujmov** je konflikt medzi verejnou, resp. pracovnou funkciou a súkromnými záujmami zamestnanca, najmä keď má zamestnanec súkromné záujmy, ktoré by mohli nepatrične ovplyvniť vykonávanie jeho pracovných úloh a povinností.

**Verejným záujmom** rozumieme záujem, ktorý prináša majetkový alebo iný prospech všetkým občanom alebo mnohým občanom.

**Osobným záujmom** rozumieme záujem, ktorý prináša majetkový alebo iný prospech pre toho kto má právomoc alebo jemu blízkym osobám.

**Slovenský hydrometeorologický ústav** – je príspevkovou organizáciou so samostatnou právnou subjektivitou, v zriaďovateľskej pôsobnosti Ministerstva životného prostredia Slovenskej republiky.

**Systém manažérstva proti korupcii** – je súbor vzájomne prepojených alebo vzájomne sa ovplyvňujúcich opatrení a činností slúžiacich na vytvorenie programov, procesov a politík s cieľom dosiahnuť účinnú prevenciu proti korupcii.

**Protikorupčná prevencia** – je súhrn systematických postupov zameraných na odhaľovanie, odstraňovanie príčin, príležitostí a podmienok priaznivých pre vznik a existenciu korupcie, zmenšovanie a odstraňovanie korupčných rizík a posilňovanie kultúry, etiky a integrity protikorupčného povedomia.

**Politika SHMÚ proti korupcii** – je zámer a smerovanie SHMÚ oficiálne vyjadrený vrcholovým manažmentom SHMÚ, ktorým sa deklaruje nulová tolerancia voči korupcii.

**Korupčné riziko** – možnosť pravdepodobnosti výskytu alebo vzniku korupcie. Pojem zahŕňa aj príčiny alebo podmienky, ktoré uľahčujú vznik situácie priaznivej situácie pre korupciu.

**Protikorupčný koordinátor** – zamestnanec poverený generálnym riaditeľom SHMÚ na plnenie úloh súvisiacich s realizáciou a plnením úloh vyplývajúcich z PkP SHMÚ a na komunikáciu s odborom Krízového riadenia a bezpečnosti Ministerstva životného prostredia Slovenskej republiky.

* 1. **Použité skratky**

**GR** – generálny riaditeľ SHMÚ

**OĽZ** – odbor ľudské zdroje

**PkK** – protikorupčný koordinátor

**PkP SHMÚ** – protikorupčný program Slovenského hydrometeorologického ústavu

**SHMÚ** – Slovenský hydrometeorologický ústav

1. **POPIS**

PkP SHMÚ ako súčasť systému manažérstva proti korupcii a protispoločenskej činnosti pomáha SHMÚ zabrániť, zmierňovať alebo sa vyhnúť nákladom, rizikám a poškodeniam vyplývajúcim z účasti na korupcii a inej protispoločenskej činnosti. Zároveň sa snaží zlepšiť a podporovať dôveru u širokej verejnosti a obchodných partnerov voči SHMÚ.

Realizáciou úloh zakotvených v PkP SHMÚ sa vytvoria vhodné inštitucionálne, právne a spoločenské podmienky, v ktorých sa odmietajú akékoľvek prejavy korupčného správania alebo iné prejavy protispoločenskej činnosti. SHMÚ sa za týmto účelom zaväzuje plne uplatňovať zásadu nulovej tolerancie, v zmysle ktorej odmieta zľahčovať alebo prehliadať prejavy korupčného alebo iného nekalého správania a riziká, ktoré by mohli umožniť vznik korupcie a inej protispoločenskej činnosti.

1. **OPATRENIA**

Opatrenia sú zamerané na odstránenie identifikovaných rizík v prostredí SHMÚ. Opatrenia sú formulované do konkrétnych úloh, za ktorých plnenie zodpovedajú príslušní zamestnanci.

Realizácia opatrení má za úlohu odstrániť, resp. zmierniť identifikované rizika a nedostatky zistené činnosťou protikorupčného koordinátora SHMÚ.

* 1. **Opatrenie č. 1 – Pokračovanie v zvyšovaní právneho povedomia zamestnancov zameraného na protikorupčnú politiku SHMÚ**

SHMÚ bude pokračovať v prijatom opatrení, ktorého cieľom je neustále zvyšovať právne povedomie zamestnancov vo všetkých organizačných útvaroch.

|  |  |
| --- | --- |
| **Opatrenie č. 1** | **Neustále prehlbovanie právneho povedomia zamestnancov SHMÚ** |
| **Forma opatrenia** | Pokračovanie v zvyšovaní právneho povedomia zamestnancov, ktoré je zamerané na protikorupčnú politiku SHMÚ v rámci e - learningu |
| Zodpovedný zamestnanec | Protikorupčný koordinátor |
| Termín realizácie | Od 30.06.2025 - trvale |
| Vyhodnotenie | Do 30.06.2026 – trvale |
| Spolupracujúci zamestnanci | Samostatný personalista |

* 1. **Opatrenie č. 2 Dbať na zabezpečenie včasného zverejňovania objednávok SHMÚ**

V súlade so zákonným ustanovením § 5b zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) dôkladne zabezpečovať činnosť zverejňovania objednávok na oficiálnej webovom sídle SHMÚ. V zmysle predmetného ustanovenia § 5b ods. 2 *Údaje o vyhotovenej objednávke povinná osoba zverejní do desiatich pracovných dní odo dňa vyhotovenia objednávky tovarov, služieb a prác; to neplatí, ak objednávka súvisí s povinne zverejňovanou zmluvou, ktorá nadobudla účinnosť podľa zákona.*

|  |  |
| --- | --- |
| **Opatrenie č. 2** | **Pokračovať v plynulom zverejňovaní objednávok na webovom sídle SHMÚ** |
| **Forma opatrenia** | Dbať na neprerušené zverejňovanie objednávok SHMÚ na oficiálnom webovom sídle SHMÚ v súlade s legislatívnymi požiadavkami. |
| Zodpovedný zamestnanec | Zamestnanec zodpovedný za zverejňovanie objednávok |
| Termín realizácie | Od 01.08.2025 – trvale |
| Vyhodnotenie | Do 30.06.2025 - trvale |
| Spolupracujúci zamestnanci | Riaditeľka úseku Ekonomika |

1. **Opatrenie č. 3 Zabezpečiť zverejnenie objednávok v zmysle § 5b ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)**

V súlade so zákonným ustanovením § 5b ods. 4 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) dôkladne zabezpečovať nepretržite ich zverejnenie na webovom sídle SHMÚ počas piatich rokov odo dňa ich zverejnenia. Po uplynutí tejto lehoty prostredníctvom helpdesk požiadať o aktualizáciu webového sídla SHMÚ a ponechať len zákonom vyžadované zverejnenia.

|  |  |
| --- | --- |
| **Opatrenie č. 3** | **Zabezpečiť zverejnenie objednávok v zmysle § 5b ods. 4 zákona č. 211/2000 Z. z.** |
| **Forma opatrenia** | Dbať na aktualizovanie zverejňovaných objednávok SHMÚ na oficiálnej webovom sídle SHMÚ v súlade s legislatívnymi požiadavkami. |
| Zodpovedný zamestnanec | Zamestnanec zodpovedný za zverejňovanie objednávok |
| Termín realizácie | Od 01.08.2025 – trvale |
| Vyhodnotenie | Do 30.06.2025 - trvale |
| Spolupracujúci zamestnanci | Riaditeľka úseku Ekonomika |

1. **Vyhodnotenie opatrení**

Pri vyhodnocovaní opatrení uložených v PkP SHMÚ, bude PkK zisťovať dosah navrhnutých opatrení, či došlo k zmene v neprospech korupcie alebo eliminácií vzniku korupčných rizík.

V predkladanom dokumente, bude vyhodnotená účinnosť, dosah navrhovaných opatrení alebo prípadné nedostatky, ktoré mali nepriaznivý vplyv na schopnosť identifikovať, zmierniť a prípadne eliminovať korupčné riziká.

Spolu so správou budú v rovnakom termíne predložené na schválenie aj nové navrhované opatrenia vo forme Protikorupčného programu SHMÚ na príslušné obdobie.

**Správa – Vyhodnotenie protikorupčných opatrení a nové navrhované opatrenie vo forme Protikorupčného programu SHMÚ na príslušné obdobie budú zaslané najneskôr do 30.06. príslušného kalendárneho roka na Ministerstvo životného prostredia Slovenskej republiky, odbor Krízového riadenia a bezpečnosti.**

Týmto príkazom sa ruší Príkaz 2/2024 Protikorupčný program Slovenského hydrometeorologického ústavu zo dňa 28.06.2024.